Koordinatoj: 49° 44′ 54″ N 16° 34′ 40″ O﻿ / ﻿49.74833 °N, 16.57778 °O﻿ / 49.74833; 16.57778 (mapo)

**Hřebeč** (jen ĉeĥe, "virĉevalo", origine germane *Schönhengst*, "bela virĉevalo") estas vilaĝo en Ĉeĥio, loka parto de municipo Koclířov en distrikto Svitavy. n la jaro 2009 ĉi tie estis registritaj 16 adresoj. En la jaro 2021 ĉi tie daŭre vivis 20 loĝantoj. Tradicie la teritorio apartenas al la distrikto Schönhengstgau (ĉeĥe nun *Hřebečsko*), kiu iam estis la plej granda germanlingva lingvoinsulo en Ĉeĥoslovakio kaj estas nomata laŭ la nun tre malgranda vilaĝo. Plej gravaj urboj de tiu regiono estas Svitavy (germane *Zwittau*), Moravská Třebová (germane *Mährisch Trübau*) en Lanškroun (germane *Landskron*). Ĝia eble plej konata loĝanto estis Oskar Schindler.

Ĝi etendiĝas ambaŭflanke de la historia bohemia-moravia landa limo. Kondukas tra ĉi tie la nacia rapidvojo R35, samtempe la eŭropa ŝoseo E442.

Historio
--------

Sur teritorio de hodiaŭa Hřebeč jam en la jaro 1280 la nobelo *Boreš z Rýzmburka*, germane *Boress II. Freiherr von Osek und Riesenburg*, fondis burgon, kiun li uzis kiel bazo de rabado de vojaĝantoj sur la grava olomouca komerca vojo. La vilaĝo mem estis fondita en la jaro 1620.

Gvidlibro en Esperanto
----------------------

**Gvidlibreto tra la distrikto Schönhengst** estis eldonita en 1926 sub aŭspicio de la germana regiona popolkleriga asocio kaj esperantigita de *Erich Koblischke*, instruisto en Landskron; enhavis 16 paĝojn ilustritajn.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 92 |
| 1880 | 113 |
| 1890 | 100 |
| 1900 | 76 |
| 1910 | 97 |
| 1921 | 100 |

| Jaro | Loĝantoj |
| --- | --- |
| 1930 | 94 |
| 1950 | 56 |
| 1961 | 68 |
| 1970 | 63 |
| 1980 | 47 |
| 1991 | 29 |

| Jaro | Loĝantoj |
| --- | --- |
| 2001 | 20 |
| 2011 | 24 |
| 2021 | 20 |

Membrigo de vilaĝo
------------------

La bohemia parto ĉiam apartenis kaj senĉese apartenas al katastra teritorio Koclířov, dum al Moravio apartenas la suda, sudorienta kaj orienta partoj de la vilaĝo. La moravia parto estis devene dividita inter katastraj teritorioj Moravská Kamenná Horka (n-roj 2, 7, 8, 10, 11 kaj 14) kaj Boršov u Moravské Třebové (malgranda parto oriente kun n-roj 12 kaj 17). Unuigo de la tuta konstruareo enkadre de katastra teritorio Koclířov okazis al la 1-a de januaro 1953.

Memorindaĵoj
------------

* Restaĵoj de la burgo *Boršov* de Hřebeč
* Kapelo de sankta Jozefo el la jaro 1887
* Fera kruco el la jaro 1874
* Limŝtono de tri senjorujoj kaj de Bohemio kaj Moravio el la jaro 1774, sed kiu ne troviĝas sur la devena loko
* Ŝosea tunelo el la jaro 1995
* Roko „Muro de mortuloj" el mito pri svedaj soldatoj
* Elirpunkto al Minejaj padoj en Hřebeč
* Elirpunkto de pado tra la Arbaro Boršov

Fotogalerio
-----------

* la kapelo sankta Jozefola kapelo sankta Jozefo
* Hřebeč, la vilaĝa kernoHřebeč, la vilaĝa kerno
* Hřebeč, malcentraj bienojHřebeč, malcentraj bienoj
* Limŝtono en HřebečLimŝtono en Hřebeč

Referencoj
----------

1. ↑  revuo *Aŭstria Esperantisto* n.24 (aŭg-sep 1926, paĝo 102) - rete legeble

  


|  |  |  |
| --- | --- | --- |
| 

| v • d • rPartoj de municipo Koclířov (2) |
| --- |
| Hřebeč ~ Koclířov |

 |